Siste tjeneste

Siste tjeneste (originaltittel: The Last Detail) er en amerikansk dramakomedie fra 1973 regissert av Hal Ashby. Filmen handler om to festglade marinesoldater som får i oppdrag å transportere en 18-årig marinesoldat til militærfengsel for tyveri. Veien dit tar flere dager og underveis oppstår det et vennskap mellom de tre. Filmens indre handling er samfunnskritisk. Hovedrollene spilles av Jack Nicholson, Otis Young og Randy Quaid. Den er basert på en roman fra 1971 utgitt av Darryl Ponicsan.

 Handling 
Filmen handler om de to festglade marinesoldatene Mulhall og Buddingsby, som får i oppdrag å transportere den 18-årige marinesoldaten Meadows til militærfengsel for tyveri av en ubetydelig sum penger. Veien dit tar flere dager og utarter til å bli en fem-dagers fest som unge Meadows aldri har opplevd maken til. Det oppstår et vennskap mellom de tre.

I løpet av de fem dagene kommer unggutten bort i mange miljøer. Først en durabelig fyllekule på et hotellrom, så på horehus hvor han får sin seksuelle debut. Videre ramler de tre innom en ungdomsgjeng som driver med alternativ religion. Det hele avsluttes med en piknik i en sterkt frosset park, før veien går til militærfengselet hvor den unge Meadow skal sone åtte år for et harmløst tyveri.

 Om filmen 
Det ligger sterk samfunnskritikk under filmens ytre handlingen og det sterkeste angrepet blir rettet mot tilfeldighetene ved avgjørelser tatt av militærdomstoler.

 Anmelderne 
Siste tjeneste ble meget god mottatt av kritikerne og har oppnådd så mye som 93 % på filmsiden Rotten Tomatoes.

VGs anmelder gav den terningkast seks og skrev: «Realistisk, men beinhard tvers igjennom. Absolutt verdt å se».VG - Filmanmeldelsene (22.1.1975)

Nicholsons rolleopptreden er av flere blitt beskrevet som en av hans mest karismatiske noensinne.Store norske leksikon

 Priser 
Jack Nicholson ble tildelt prisen for beste mannlige skuespiller på Filmfestivalen i Cannes for rollen. Han ble året etter tildelt en BAFTA-pris for samme rolle. Det kan også nevnes at både Nicholson og Randy Quaid ble nominert til hver sin Oscar for innsatsen. Filmen ble samme år nominert til Gullpalmen.

 I rollene 
 Jack Nicholson – Billy "Bad Ass" Buddusky
 Otis Young – "Mule" Mulhall
 Randy Quaid – Larry Meadows
 Clifton James – M.A.A.
 Carol Kane – Ung prostituert
 Michael Moriarty – Marine O.D.
 Nancy Allen – Nancy
 Luana Anders –  Donna 
 Kathleen Miller –  Annette  Gerry Salsberg – Henry 
 Don McGovern – Bartender 
 Pat Hamilton – Madame 
 Michael Chapman – Taxisjåfør 
 Jim Henshaw – Sweek 
 Derek McGrath – Nichiren Shoshu Member 
 Gilda Radner – Nichiren Shoshu Member
 Jim Horn – Nichiren Shoshu Member 
 John Castellano – Nichiren Shoshu Member

 Priser og nominasjoner 

Tildelte priser
 Filmfestivalen i Cannes – Beste mannlige skuespiller: Jack Nicholson
 BAFTA for beste mannlige skuespiller: Jack Nicholson
 BAFTA for beste manus: Robert Towne
 National Society of Film Critics Awards for beste mannlige skuespiller: Jack Nicholson
 New York Film Critics Circle Awards for beste mannlige skuespiller: Jack Nicholson

Nomineringer
 Oscar for beste mannlige hovedrolle: Jack Nicholson (nominert)
 Oscar for beste mannlige birolle: Randy Quaid (nominert)
 Oscar for beste manus basert på annet medium: Robert Towne (nominert)
 Filmfestivalen i Cannes – Gullpalmen (nominert)
 BAFTA for beste film (nominert)
 BAFTA for beste mannlige birolle: Randy Quaid (nominert)
 Golden Globe for beste mannlige filmskuespiller: Jack Nicholson (nominert)
 Golden Globe for beste mannlige birolle på film: Randy Quaid (nominert)
 Writers Guild of America for beste manus basert på annet medium: Robert Towne (nominert)

 Planer om en oppfølger 
I 2006 uttrykte filmregissør Richard Linklater ønske om å lage en oppfølger. Han skrev et manus og sendte det til Randy Quaid, men han sa at han bare ville delta dersom Jack Nicholson ville delta. I utkastet var Buddusky blitt en bareier som blir gjenforent med Larry Meadows etter at hans sønn er blitt drept i Irak-krigen. Det gikk rykte om at Morgan Freeman skulle være interessert i rollen som Mule ettersom Otis Young døde i 2001.

 Referanser 

 Eksterne lenker 


Kategori:Dramakomedier fra USA
Kategori:Road movies fra USA
Kategori:Filmer fra 1973
Kategori:Engelskspråklige filmer
Kategori:Filmer lagt til Virginia
Kategori:Filmer lagt til Washington, DC
Kategori:Filmer lagt til New York
Kategori:Filmer lagt til Boston
Kategori:Filmer lagt til Philadelphia
Kategori:Filmer lagt til New Hampshire